cyanic-selkie/wikianc huggingface dataset:
Русь
Походжѣня термина «Русь» родило вельо спорох. Едны историкы поважують, же он походить от притока Днѣпра — рѣкы Рось. Другы твердять, же Русьска земля — тото Середне Поднѣпровье. При тому указують, же аналогично называли ай иншы територии — Дунайска Русь, Тмутороканска Русь итд., што говорить о росширѣню того термина од Балтика до Чорного моря. Третѣ твердять, же термин походить од рѣчищ (русло), четверты — од зафарблѣня волося (русые), пяты — от найменованя народох: «россоманы», «роксоланы» — так Готы называли люди, котры жили меджи Днѣстром и Днѣпром. Шесты приходять з гипотезов, же Варягы носили назву «русь» и были славянами, што пришли с южного берега Балтицкого моря (остров Рюген), абож из района рѣкы Нѣман. Седмы поважують, же термин «Русь» — шкандинавского походжѣня: подля них, сосѣдны зо славянами финно-угры, называли шкандинавох-викингох из сѣвера Швеции, якы ся селили в городах на пути «из варяг в грекы». Их число не было велике, и тоты Викингове (ruotsy — весларе) асимиловали ся меджи восточных славян, взявшых собѣ тоту назву. Так ци иншак, термин «Русь» означав до монголской инвазии вшитку цѣлов восточнославянского обывательства, котре было в давньорусьскых княжествах и землях. По монголской инвазии (1237–1241) термин «Русь» (великоросы) ся утвердив про обывательство сѣверо-выхода и сѣверо-запада бывшой Киевской державы (Владимиро-Суздальска Русь, Новгородска земля и прилеглы ку ним територии). На землях, што ся достали под владу Польщи и Великого княжества Литовского, а пак Польско-литовского штату, утвердили ся Украинцѣ и Бѣлорусы, (котрых Поляци тыж называли «русь»).
Черник (Словакия)
Черник, Černík — село в окресѣ Новы Замкы Нѣтрянского края Словакии.
География
Лежить на югозападѣ Словакии на нивах, вытвореных рѣков Нѣтров, што мать ту мѣстну назву Цетинка, на терасах и грунках зоз грунтами, котры в минулости наперед опредѣлили переважно земледѣлскый и винарскый характер села. В западной части готара село мать природный рыбник зоз плохов 2,5 ha, што служить на рыбарѣня и рекреацию. В сѣверной части готара — ещи еден (cca 3 ha), на мѣстѣ бывшого камѣнолому, што помимо рѣбарѣня служить про туристику и водны шпорты.
Черник лежить о 105 km на выход од главного города републикы Братиславы, о 20 km на юг од крайского центра Нѣтра ай о 24 km на сѣвер од окресного центра Новы Замкы. Найблизша желѣзнична штация, Комятицѣ, оддалена о 5 km на запад.
История
Перва документована упоминка походить з року 1156, а так Черник належить меджи найстаршы словацкы села.
Обывательство
Село Черник мать 1 010 обывательох, з того 506 суть жены, и 504 мужѣ.
Референции
Катеґорія:Населены пункты Словакии Катеґорія:Населены пункты окресу Новы Замкы
Нереиды
Нереиды, Νηρηίδες — в давногрецкой мифологии морскы божества, нимфы, дѣвкы Нерея и Дориды.
Нереиды были зображованы як жены, котры ся бавили в морскых габах з делфинами и водяныма быками. В мифологии суть споминаны од 34 до 100 нереид (подля розличных жерел).Меджи найпознатѣйшыма нереидами суть:
Референции
Катеґорія:Старовіка Греция Катеґорія:Грецка мифология
Корчин
Корчин є село на юговыходї Польска, котре было до акції Вісла лемківске.
Костарівцї
Референції
Катеґорія:Лемківскы села в Польску
Центральная Русская Народная Рада (ЦРНР, Хуст)
Центральная Русская Народная Рада, або Центральный Карпаторусский Национальный Совѣт — организация подкарпатскых русофилох в Карпатской Украинѣ, створена в Хустѣ 14. новембра 1938.
Конгрес русинского языка
Конгрес русинского языка — организачна форма координации сотрудництва межи участниками проб выробити новочасный сполочный литературный язык карпатскых Русинох, основаный на векшой участи фонетичного принципа в правописѣ.
Поставлены задачѣ и досягнуты резултаты
Первый Конгрес русинского языка вызначив задачу подля ретороманского моделу, найпервше скодификовати четыри штандарты русинского языка (в Словакии, Польщи, Украинѣ и Мадярщинѣ, а пак зложити з них тзв. койне (з гр. κοινὴ διάλεκτος – «сполочный язык»).
Другый Конгрес русинского языка конштатовав справность приятой стратегии и означив задачи в рамках приготовлѣня публикации монографии Русиньскый язык. Монография вышла в року 2004.
Третий Конгрес русинского языка конштатовав, же суть "серьёзны проблемы" зо зъедночѣньом выробленых регионалных вариантох и обновив роботу интеррегионалной языковой комиссии.
Четвертый Конгрес русинского языка в своих заключѣнях уж не споминав о зъедночѣню регионалных норм в сполочне койне, але дав векшу вагу на то, жебы добити ся решпектованя выробленых регионалных норм и их практичной имплементации.
Поставлена задача о сполочном литературном языку карпатскых Русинох на фонетичной основѣ зоставать и надале недосягнута.
Референции
Катеґорія:Русинськый язык
Дипломат
Дипломат,  diplomate, службовый урядник державного органа вонкашных односин, векшинов представительства державы в заграничу, котрый мать дипломатичный ранг и, обычайно дипломатичну имуниту.
Котів
Котів є село на юговыходї Польска, котре было до акції Вісла лемківске.
Дипломат
Референции
Катеґорія:Професії Катеґорія:Дипломаты
Котів
Референції
Катеґорія:Лемківскы села в Польску
Котань
Котань є село на юговыходї Польска, котре было до акції Вісла лемківске.
Референції
Катеґорія:Лемківскы села в Польску
Окрес Новы Замкы
Окрес Новы Замкы — окрес в Нѣтрянском краю на Словакии. Мать розлогу 1 347,06 km², жие ту 138 577 обывательох, циже 103 особ на km² (ку 31.12.2019). Административный центер — мѣсто Новы Замкы.
Референции
Катеґорія:Нїтряньскый край Катеґорія:Окресы на Словеньску
Вульховцѣ
Вульхо́вцѣ, Вільхівці — село в Тячовском районѣ Закарпатской области Украины. Административный центер Вульховецкой териториалной громады.
Полога
Село лежить в горской долинѣ, на правом березѣ Тересвы, за 20 км од районного центру и за 15 км од желѣзничной штации Тересва.
Териториална громада
Село было центром сельской рады, до котрой административно припадали села Вульховцѣ, Вульховцѣ-Лазы, Вульховчик, Добрянске, Ракове, Сасово. Од року 2015 тоты села входять до териториалной громады. 90542, Закарпатська обл., Тячівський р-н, с. Вільхівці, вул. Центральна, буд. 118
История
Перва исторична споминка датована роком 1389 под назвов Ilhoba. Далшы: 1404: Ilhoch; 1406: Ilholcz; 1448: Ilholtz; 1725: Irholcz; 1808: Irholcz, Irhowec, Walchowec, Jalková; 1828: Irholcz, Wulychuwci, Jalowa.
Референции
Катеґорія:Населены пункты Украины Катеґорія:Села Україны Катеґорія:Населены пункты Закарпатской области
Анна Кузмякова
Анна Кузмякова, * 17. фебруар 1949, Страняны, окрес Стара Любовня, Пряшовскый край — русинска народностна дѣятелька, новинарька.
Биография
Середню школу абсолвовала в Старой Любовни. В Пряшовѣ на педагогичной факултѣ тогдышной Универзиты Павла Йозефа Шафарика зыскала фах учителькы ІІ. ступня в комбинации нѣмецка и украинска филология (1972). Учительовала в Якубянох, а од року 1979 — в Пряшовѣ, де з родинов жие и доднесь.
Новинарство и народовство
В Пряшовѣ были ширшы можности и по часѣ нашла себе во выдавательско-новинарской сферѣ, спочатку в Културном союзѣ украинскых трудящых (КСУТ), понеже при комунистичном режимѣ Русины «не екзистовали» де юре. Але и ту не таила ся зо своев русинсков идентичностьов, а навеце не выявляла тужбу поступити меджи шоры «лѣпшых людей», членох КПЧ, доста было, же могла и ту дашто робити про русинску културу. Од року 1990, коли створила ся Русинска Оброда, а голосити ся ку Русинам уже не быв «злочин» и «пережиток минулости», активно ся дала до розъясньовалной роботы по селах меджи людми, а на списованю в року 1991 указало ся, же десяткы тысяч «украинскых трудящых» суть подля властного пересвѣдчѣня Русины. Активно робила новинарску, редакторску, коректорску роботу в русинскых выданях (Народны Новинкы, Русин и др.), в колективѣ котрый ся занимав вопросами русинского языка. В роках 2001 – 2006 была предсѣдкыньов Русинской Оброды. В року 2004 инициовала нову новинку Інфо Русин, котрой была редакторков в роках 2004 – 2010, а котра была успѣшна и широко информовала читателя о вшитком, што ся дѣе в русинском животѣ не лем в Словакии, але и в свѣтѣ. Была то новота, котра принесла в русинске новинарство конкуренцию, а то ишло му на хосен. Новинка успѣшно жие доднесь, од року 2017 споила ся з Народныма Новинками и выходить яко НН Інфо Русин. Инициовала декламаторскый конкурз Духновичов Пряшов (2000), котрым доднесь перешли уже соткы участникох. В роках 2004 – 2010 была редакторков Музичных поздравох в русинской редакции Словацкого радия.
Од зачатку русинской оброды Анна Кузмякова была участна и в групѣ, котра приготовльовала материалы потребны про кодификацию пряшовского варианта русинского языка. Залучила ся до приготовлѣня основных кодификачных норм, головно до проекту первых норм русинского правопису з року 1992, пак Орфоґрафічного словника русиньского языка (1994, ред. Юрий Панько). Наконець, в року 1995 прислужила ся ку организации святочного выголошѣня кодификации варианта русинского языка про Словакию.
Референции
Катеґорія:Русиньскы народны дїятелї Катеґорія:Русиньскы педаґоґы Катеґорія:Русиньскы новинаре
Церьков святого Миколая (Бодруджал)
Церьков святого Миколая є деревяна ґрекокатолицька церьков выходного ріту в селї Бодруджал в окресї Свідник в Пряшівскім краю.
Од 8. юла 2008 є записана до світового списку културной дїдовизны UNESCO під чіслом 1273-007.
Характерістіка
Храм є частёв єдинечного урбаністічного цалку на вывышенім місцї в центрї села. Окрем церькви го творить і самостояча дзвоніця, прилеглый цінтерь і деревяна огорода зо шындлёвов капурков, котра є закрыта кужелёвов стрїхов з маковічков.
Самотный храм є прототіпом церькви тзв. лемківского тіпу. Походить з року 1658 і належыть к найстаршым деревяным сакралным будовам выходного обряду на Словеньску. Церьков мать три вежы. Конштрукція є зрубова в тварї трёх штворцїв розоставляных на єдній осї од выходу на запад, в екстерьєрї обкладжена дочками. Зруб є хоснованый ай про конштрукцію неправых, якбы сходковых ступнёвых кленб у святынї і наві. Розміщіня єднотливых частей церькви сімболізує Святу Тройцю. Церьков є уміщена на найвысшім горбку села. Своёв пологов є над другыма будовами і обытныма домами.
Екстерны одказы
Миколая (Бодруджал)
Крампна
Крампна є село на юговыходї Польска, котре было до акції Вісла лемківске.
Косово і Метохія
Косово і Метохія, КіМ (Косово и Метохија / Kosovo i Metohija, Косово, Kosovа dhe Metohiа, Kosova, Kosovë), офіціална назва — Автономный край Косово і Метохія, АкКіМ (Аутономна Покрајина Косово и Метохија, Krahina Autonome e Kosovës dhe Metohisë) — автономный край в складї Републікы Сербія. На югозападї сусідить з Албаніёв, на юзі з Севернов Македоніов, на западї з Чорнов Горов. У провінції жыве близко 1,7 міліона жытелїв. Офіціалны языки є серьбскый тай албаньскый, а адміністратівный центер в місті Пріштіна.
Дмитрий Лазар
Дмитрий Лазар, *24. август 1922, Шандрово, Подкарпатска Русь, Чехословакия — †3. януар 1991, Хуст, Украина — подкарпатскый русскоязычный поет.
Биография
Походив зоз селянской родины. Учив ся в русской гимназии в Празѣ (1936–1939), по роспадѣ Чехословакии продовжив в Хустской гимназии (1939–1942). По закончѣню гимназии быв мобилизованый до мадярского войска (1943) служив на выходном фронтѣ, де ся похворѣв на тифус, з котрого лѣчив ся в шпиталях в Станиславовѣ (теперь Ивано-Франковск), пак в Братиславѣ (1945). Куртый час быв товмачом в шпециалной еднотцѣ Червеной армады, а в октобрѣ 1945 вернув ся дому. Служив урядником в хустской одбочцѣ «Сільгосптехніка» и в розличных ставебницкых организациях.
Умер в Хустѣ.
Творба
Зачаток поетичной творчости Дмитрия Лазара односить ся ку гимназиалным роком в Хустѣ, де быв участником литературного кружка професора русской литературы Петра Линтура. Поезии его ся появляли в розличных выданях (Карпаторусский голос, Русская правда, Русское слово, Литературна недѣля), в зберьках "Будетъ день!" (1941) ай "Тройка" (1943). В повойновом часѣ найповнѣйше представленый в зборниках «Поэзия Закарпатья» (Пряшов, 1957), «Віщий вогонь» (Ужгород, 1974, в перекладѣ по украинскы), в книзѣ «Хуст над Тисою» (1992). Написав спомины за поета Димитрия Вакарова, котры опубликованы в книзѣ «Я навіки прийшов у життя» (1957).
Церьков святой Параскєвы (Нова Полянка)
Церьков святой Параскєвы є деревяна сакрална будова, котра оріґінално стояла в Новій Полянцї, днесь ся находить в сканзенї во Свіднику. Засвячена є святій Параскєві і збудована была в роцї 1766.
Дмитрий Лазар
Референции
Катеґорія:Русиньскы поеты Катеґорія:Русскоязычны поеты
Републіка Крым
Репу́бліка Крым (Республика Крым, Республіка Крим, крым. Qırım Cumhuriyeti) є з погляду міджінародного права спорна републіка удну Росії. Головне місто є Сімферополь. У Крыму суть три офіціалных языкы: російскый, україньскый и крымскотатарськый.
Церьков святой Параскєвы (Нова Полянка)
В новембрї 1944 під час воєньскых операцій другой світовой войны в просторї Карпатьско-дукляньской операції была пошкоджена. Безпосереднё по скінчіню войны была зреконштруована жытелями села. В року 1961 была демонтована. До сканзену во Свіднику была іншталована в року 1986. Переміщіня до сканзену уможнило то, же в селї уж была мурована церьков св. Петра і Павла (1937).
Републіка Крым
Жытелї
Одповідно Росстату, на териториї републікі жию 1 912 168 люд. (2017 р.). Популація містьска - — 50,91% (2017).
Церьков святой Параскєвы (Нова Полянка)
План церькви творять три поздовжны спорядкованы обєкты, вчленюючі ся в порядку: пресбітеріум, нава і бабінець. У тім порядку є підкресленый прінціп Святой Тройцї. Орьєнтація в напрямі выход - запад выходить з акту Службы Божой. Іконостас є дїлом майстрів з 18. стороча і походить з іншого сакралного обєкту.
Републіка Крым
Сільске ґаздівство
Шпеціалізація - загородництво, садивництво.
Церьков святой Параскєвы (Нова Полянка)
Матеріал зрубовой будовы є з іглічнанів і посаджена є на просту камяну підвалинку. На цалій ставбі нїт желїзных гвоздиків. Облакы суть на южнім боцї. Двоступнёва стрїха є зактрыта шынделём і на їй зачатку є декоратівно опараджена чіпковым лемом. Западна вежа є найвысша і своёв формов ся одлишує од навы і пресбітерія.
Републіка Крым
Сільске ґаздівство
Продукція головных сортов товару
См. тыж
Катеґорія:Росія
Церьков святой Параскєвы (Нова Полянка)
В церькви суть од року 1993 выконованы літурґічны обряды.
Екстерны одказы
Параскєвы (Нова Полянка)
Вигорлат-Гутин
Вигорлат-Гутин,  Vihorlát–Gutin-hegyvidék,    Vihorlatsko-gutinska oblast,  Munţii vulcanici, Vihorlat-Gutâi,   Вигорлат-Гутинський вулканічний хребет — пасмо выгаслых вулканох в области Внуторных восточных Карпат, што тягне ся в довжцѣ 220 км через територии Словакии, Украины и Румынии.
Словацка часть
Найзападнѣйшыма точками суть берегы Кривоштянка и Сокол на восток од Вранова над Топльов. Довжка словацкой части пасма около 50 км. Найвысша точка: Вигорлат 1076 м.н.м.
Украинска часть
Довжка украинской части 120 км, высоты 350-500 м. Высшы верхы досягають под 1000 м.н.м.: Анталовска Поляна, Маковиця, найвысшый — Бужора 1081 м.н.м. Грункы в околици Берегова, Виноградова и Хуста суть частьов того пасма. Земля на тых грунках барз придатна на винарство и хоснована в тых цѣлях (подля легенд) уж од краля Матяша.
Румынска часть
Довжка румынской части — позосталы 50 км. Найвысша точка — верх Бран 1840 м.н.м. в горском масивѣ Циблеш, Munții Țibleș.
Референции
Катеґорія:Верхы и горскы пасма Катеґорія:Верхы и горскы пасма Украины Катеґорія:Верхы и горскы пасма Словеньска Катеґорія:Верхы и горскы пасма Румынии
Чертеж (подгород Хуста)
Чертеж (укр. Чертіж) — село в подгородѣ Хуста в Закарпатской области, котрое входить административно до юрисдикции Хустской мѣстской рады. Обывательство подля списованя-2001 чинить 1517 особ. Русинска назва села поза официалнов сферов жива доднесь.
Полога
Село положене в западной околици Хуста, на правом березѣ Тисы, в одстояню около 4 км (межи центрами).
История
Давна назва села: Csertés мад. В зачатку ХХ. ст. было славне своима винницями.
Референции
Катеґорія:Населены пункты Украины Катеґорія:Населены пункты Закарпатской области
Тициуса-Бодеова регула
Тициуса-Бодеова регула, даколи попросто звана тыж законом планетных одстоянь — математичный выраз приблизных величин середньой оддалености (великой полуоси орбиты) планет сонѣчной системы в астрономичных единках (AU) их шора
Регуларность во величинах середньой оддалености замерковав в року 1766 нѣмецкый математик Йоганн Даниел Тициус, а по шести роках тот закон опубликовав тогдышный ведучый берлинской звѣздарнѣ Йоганн Елерт Боде. Як видко з поданой таблицѣ, тото правило цѣлком добрѣ выдовольовало про вшиткы познаты планеты, окрем того, же у Сатурна была векша одхылка, а про величину n=3 не екзистовала жадна позната планета.
Як была объявлена перва планетка Церера, видѣло ся, же быв найденый тот хыблячый член шора; але скоро за тым объявили далшы подобны планеткы, котры тото опровергли.
Цѣлком до того шора не штимуе планета Нептун, а напротив, добрѣ штимуе Плутон, котрый быв в року 2006 вылученый з класа планет, кебы он быв на семой позиции, а не было бы Нептуна.
Референции
Катеґорія:Сонячна сістема
Константин Грабарь
Биография
Родив ся 15. августа 1877 в Унгварѣ в священничой фамилии. Отець му, Леонтин Грабарь, быв грекокатолицкый священник в селѣ Дубровка. Мати, Гелена Мондок, была дѣвка унгварского каноника Ивана Мондока. Школу и гимназию выходив в Унгварѣ. По гимназии (1895) быв епископом Юлием Фирцаком посланый до духовной семинарии в Естергом, де учив ся в роках 1895–1898. Довершив богословске образованя в Унгварѣ. Рукоположеный в духовный стан в року 1901. Поповав в Лучках (1901–1908) и Дубровцѣ (1908–1921).
Политична карьера
На политичну сцену выступив во фебруарѣ 1919, коли быв выбраный на посланця Сойму Руськой Крайны, створеной в децембрѣ 1918 автономной административно-территориалной части Мадярской Людовой Републикы. В марцу 1919, на первом и послѣдном засѣданю Сойма инициовав и добив ся принятя ултиматума до мадярской влады, з жаданьом до 8 дни вызначити официалны границѣ Руськой Крайны. В републицѣ став ся коммунистичный переворот, влада нич не одповѣла. Константин Грабарь став ся членом управы Центральной Руськой Народной Рады (ЦРНР), котра выголосила суглас з плебисцитом америцкых Русинох о прилучѣню Подкарпатской Руси ку Чехословакии (8. май 1919), и быв членом делегации, што еще того мѣсяця повезла до Прагы русинску декларацию. На основѣ декларации ЦРНР и Сен-Жерменского договора 10. септембра 1919 Подкарпатска Русь стала ся автономнов частьов Чехословакии.
Економична карьера
Од року 1921 лишать священничу карьеру и занимать пост директора Подкарпатского банка (1921–1928), што мав филиалкы в Мукачовѣ, Хустѣ, Раховѣ и Пряшовѣ. Активный участник културного, господарского и политичного живота, член Кошицкой торговой и промысловой коморы, член дирекции Товаришства кооператорох. Од року 1923 член муниципалной управы Ужгорода, а од року 1928 — староста Ужгорода. В добѣ его староства Ужгород став ся з провинцийного городка административным центром европейского взора. Скорыма темпами выставили урядовый квартал Галагов, зачав роботу аеропорт, водовод и канализация, ужгородска електрарня. Резултаты той роботы служать ужгородянам и нынѣ.
Губернаторство
В часѣ губернаторства Константина Грабаря в столици Подкарпатской Руси появила ся помпезна административна будова Крайского уряду подля проекта архитектора Франтишка Крупкы, звана в людовой бесѣдѣ Народна рада, транспортный мост, днесь несучый имя первого президента Чехословакии. Розвивало ся школство, книговыданя. Будовали ся обытны домы, школы, болницѣ, административны объекты и др.
Воловецкый район
Воловецкый район, Воловецький район — административный район в сѣверной части Закарпатской области, створеный в року 1946. В року 2020 ликвидованый и прилученый ку Мукачовскому.
Землеписна полога и характеристика района
Воловецкый район ограниченый на сѣверѣ Вододѣлным хребтом и на югу Полонинскым хребтом. В районѣ мають выток рѣкы базена Дуная: Латориця з притоками Вича и Жденьовка. Лѣсы занимають 273 км2, переважны файты суть бук (70%) и смерека (24%); меджи храненыма териториями найвызнамнѣйшым е лѣсовый резерват Россошный.
Вшиткы населены локалиты района мають официалный статус «горскый населеный пункт» (2013).
История района
До року 1904 належав ку жупѣ Берег в Свалявском округу (Szolyvai járás), од року 1904 — як окремый Нижньоверецкый округ (Alsóvereckei járás). В року 1914 ту были тяжкы бои з российскым войском.
Константин Грабарь
Губернаторство
9. октобра 1938 Константин Грабарь резигновав з функции про несуглас з централнов владов, а функции губернатора перебрав Министер про Подкарпатску Русь Иван Парканий. Неодовго, зармученый скрахованьом своих амбитных планох, Константин Грабарь одышов на правду Божу 21. децембра 1938 в селѣ Чертеж, в родинном маетку. Погреб одбыв ся 23.12.1938.
Воловецкый район
История района
В року 1928 чехословацка администрация ликвидовала окремый Нижньоверецкый округ и в штатистицѣ року 1930 фигуруе в Свалявском округу. Окремый Нижньоверецкый округ (Alsóvereckei járás) быв обновленый мадярсков администрациев в року 1941.
Константин Грабарь
Референции
Катеґорія:Русиньскы політіци Катеґорія:Державны урядници Катеґорія:Посланцьове парламента
Воловецкый район
История района
В роках 1939–1940, коли Червена армада пришла ку границям Подкарпатской Руси, з Воловецкого района 270 особ нелегално утѣкли до СССР и трафили до ГУЛагу, 190 з них пережили и вернули ся в Чехословацком армадном корпусѣ ген. Свободы. В року 1946 Нижньоверецкый округ перетвореный на Воловецкый округ, а в року 1953 достав назву Воловецкый район.
Референции
Катеґорія:Районы Закарпатской области
Нимфы
Нимфы, νύμφαι,  nymphae невѣсты — божества природы в давногрецкой мифологии в подобѣ дѣвок, молодиць, персонификуючых розличны животворны и плодоносны силы Землѣ, природны утворы и явы.
Лѣсовы нимфы были дриады, гамадриады, горскы — ореады, нимфы текучых вод — наяды, морскых — нереиды, океанскых — океаниды. Головныма нимфами ся поважовали водяны, подля античных лексикографох само слово означать жерело.
Богы можуть ся любовати з нимфами, од них нимфы родять геройох (Ахил, Еак).
Референции
Катеґорія:Старовіка Греция Катеґорія:Грецка мифология
Нимфа (ларва)
Ни́мфа, νύμφη невѣста, дѣвча — традична назва ларвалной стадии вывоя дакоторых членкарьох з неповнов метаморфозов (клѣщѣ пауковиты и ряд груп инсектох), преимагинална стадия вывоя членкарьох, котры не мають стадию кукелкы.
Организмы в стадии нимфы суть подобны з доростлов формов (имаго), але не мають половы органы, або суть они невывинуты, так же не суть способны на розмножованя.
Стадии неповной метеморфозы суть: яйце, нимфа (недоростла форма), имаго (доростла форма).
Референції
Катеґорія:Біолоґія
Красна
Красна (по, звана тіж Коростенка) то село на полудньовым сході Польщы, котре было перед акцийом Вісла лемківскє. Находит ся в ґміні Корчына, коросняньского повіту, підкарпатского воєвідства. Лемківскє населіня было выселене до сел Королівка і Мушкатівка на Украіні (Тернопільска област).
Мітохондрія
Мітохондрії суть мембрановы орґанелы, находячі ся в цітоплазмі еукаріотичных бунках. Є то енергетічне жрідло енергії, затоже оповідать за бункове дыханя а продукцію АТП в бунцї.
= Зложіня = Мітохондрія має выразну овалну форму, векшынов  є довга 1-10 μm а є оточена внутрішнёв а вонкашнёв мембранов котра одокремить орґенелу од цітоплазмы. Вонкашня є барьєров меджі внутрішнім середовищом a цітосолёв. Внутрішня мембрана оточує основну матерію мітохондрії - матрікс, котрый включать ензімы потрібны на транскріпцію, трансферову РНК а рібозомы потрібны на творіня протеінів. Є складена так што бы сотворила крісты, узкы фалды, што збівыють поверьх мамбраны.
Караганда
Караганда́  — четвертый найвекшый город в Казахстанѣ, центер найвекшой области — Карагандинской.
Етимология
Назва походить од корчох "карагана" (Caragana arborescens, Caragana frutex), што буйно ростуть в том теренѣ.
Мітохондрія
= Референції = Катеґорія:Цитология Катеґорія:Органелы
Караганда
Полога
Лежить в серединѣ важного Карагандинского угляного ревира. Узел автодорог, желѣзнична штация, меджинародне летиско Сары Арка.
История
Долованя угля ся зачало в року 1857 в невеликом обсягу про потребу недалекой мѣдяной гуты, было заставлене в 1920-х рокох, пак зась скоро выростло по року 1931, коли ту пришла желѣзниця, и быв принятый декрет о вывою Карагандинского угляного ревира про засобованя промысла Урала. Караганда достала статус города в року 1934 и стала ся областным центром в року 1936. В року 1939 обывательство уже выростло до 166 000 особ. В Карагандѣ и околици ся широко выуживала примусова робота. В 1930–1950-х рокох ту быв центер Карагандинского поправчого лагра Карлаг.
Днешность
Долованя угля зоставать основным конарьом промысла Караганды, но суть ай великы металургичны комбинаты, цѣментны фабрикы, а тыж потравиновый и иншый легкый промысел. Ку року 1972 концентрация промысла в Карагандѣ привела ку вычерпаню засоб воды в том сухом регионе и потребовала ставбу канала од рѣки Иртыш до Караганды, котрый был отвореный того ж року.
Сучасный город складать ся з окремых давных населеных пунктох, розметаных на великой територии. Старый город в первы рокы выростав хаотично и склав ся зоз вецей як 20 селитв, але Новый город, на юг од него, зачатый в року 1934  (група московскых архитекторох, ведучый Кузнецов А. И.)  быв задуманый як културный и административный центер, мать широкы улицѣ, паркы и монументалны будовы. Центер города — район Юго-Восток, выставленый подля генералного плану з року 1971. Караганда — културный, научный и шпортовый центер региона.
Референции
Катеґорія:Населены пункты Казахстана
Кремяна
Кремяна є село на юговыходї Польска, котре было до акції Вісла лемківске.
Референції
Катеґорія:Лемківскы села в Польску
Криве
Криве є село на юговыходї Польска, котре было до акції Вісла лемківске.
Референції
Катеґорія:Лемківскы села в Польску
Сан Маріно
Сан Маріно, або и офіціално Сан Марінска републіка є малый штат в Европи, в Італії. Головне місто Сан Маріна є Сан Маріно.
Сан Маріно Катеґорія:Країны
Аденозінтріфосфат
Аденозінтріфосфат, або тыж АТП, є молекула котра переносить енергію в бунках. Окрем того хоснує ся коло бунковой комунікації, фотофосфорілёваня, фотосінтезі, ферментації, дїлїня бункы а є частёв ДНА.
Референции
Катеґорія:Орґанічны злученины
Александер Хира
Александер Хира, *17. януар 1897, Вульховцѣ, Жупа Мараморош, Мадярске кральовство — †26. май 1983, Караганда, Казахстан — Епископ Мукачовскый (тайный) (од 30. децембра 1945 по 26. мая 1983), Папскый прелат. ректор Ужгородской духовной семинарии, русинскый сполоченскый дѣятель.
Походжѣня и штудии
Родив ся 17. януара 1897 в селѣ Вульховцѣ жупы Мараморош в многодѣтной родинѣ тамошного грекокатолицкого пароха Корнелия Хиры. Закончив пиаристску гимназию в Мараморош-Сигетѣ (1915). Зачав ся учити на Унгварской духовной семинарии, одкы посланый на штудии до будапештской Католицкой Универзиты Петера Пазманя (теологична факулта), по закончѣню котрых быв яко неженатый рукоположеный на священика епископом-ординарием Антонийом Паппом 19. децембра 1920.
Чехословацка доба
Быв капланом-кооператором епископской резиденции и архиварьом (в Ужгородѣ, тогды уже чехословацком, 1920–1922). Наступно, в роках 1922–1923 — священиком в родном селѣ, 1923–1924 капланом-кооператором в селѣ Терново Тячовского району. В року 1924 епископ Антоний Папп йменовав о. Александра Хиру спиритуалом (духовным наставником) Ужгородской духовной семинарии, а неодовго новый епископ Петр Гебей поклав го професором истории Церкви и каноничного (церковного) права в духовной семинарии. Наступный епископ Александер Стойка в року 1933 возвысив Александра Хиру в годность каноника, а неодовго йменовав го ректором семинарии, на котрой функции быв до 1. септембра 1939.
Мадярска доба
При далшой змѣнѣ режима новы мадярскы уряды заставили епископа Стойку пропустити Александра Хиру з ректорства, заскарживши го з украинского национализма (до року 1934 быв членом проводу Христианско-народной партии, котру створив Волошин) и дали го под домашный арешт и дозор мадярской полиции. Аж на жаданя было му дозволено вернути ся до професорства в духовной семинарии, де выучовав предметы моралности и пасторалной теологии.
В апрѣлю 1943 Папа Пий XII. удѣлив му титулу Папского прелата. То была рѣдка на тот час честь про русинского духовника. Перед приходом Червеной армады быв высвяченый епископ Теодор Ромжа, котрый уже наперед, чекаючи репресии против Грекокатолицкой Церкви и доставши дозвол Апостолской Столицѣ, в децембрѣ 1944 тайно йменовав о. Александра Хиру своим генералным викарьом, а 30. децембра 1945 тайно рукоположив го на помочного епископа.
Совѣтска доба
По забивствѣ Теодора Ромжѣ совѣтска влада зажадала од Александра Хиры, жебы перейшов на православие и сполупрацовав в организации подряджѣня Мукачовской грекокатолицкой епархии Московской патриархии. Не добивши ся свого, 10. фебруара 1949 арештовали го и заскаржили з активности в Христианско-народной партии, антисовѣтской и антикомунистичной агитации, роботѣ про чужоземны розвѣдкы. 6. августа 1949 шпециалным судом быв засудженый на 25 рокы нученой роботы в лаграх ГУЛАГу и конфишкацию маетку.
Кару одбывав в лаграх Тайшета (угляны долы, при озерѣ Байкал), Кемерова (або Кузнецка — кузбасскый трудовый лагер), а пак в Омской области (концлагер на рѣцѣ Иртыш). 6. септембра 1956, коли по смерти Сталина Никита Хрущов выголосив амнестию про политичных арештантох, Хира быв амнестованый и вывольненый. Вернувши ся дому, обновив контакт з викарьом Николайом Муранийом и продовжив тайну епископску службу. Але 7. януара 1957, коли докончовав богослужбу на Роздво, быв прилапленый милициов. За тото быв выказаный з Украины.
На выгнаню
Пробовав ся намѣстити в Литвѣ, але был выказаный ай одты. Выѣхав до Караганды, де достав роботу в рудокопни, а тайно докончовав душпастырску роботу меджи католиками розличных народности, што там были на высланю. Аж в року 1977 в Карагандѣ была официално зарегистрована католицка громада, а отець Александер Хира быв официално ей помочным священиком. Тайно зоставав епископом подземной Мукачовской грекокатолицкой епархии, путовав до Ужгороду час од часу, просячи каждый раз дозвол навщѣвити родину, и так тайно повнив тоты повинности, котры суть лем в компетенции епископох (иншы тыж в тайности повнив викарь епархии отець Николай Мураний). Такым способом рукоположив за рокы 1956–1983 35 священикох и трьох епископох.
В року 1980 в Карагандѣ освятив новопоставленый храм св. Йосифа, закладеный в року 1977, и достали поздравну телеграму од Апостолской Столицѣ. 17. януара 1982, в день свого 85-роча епископ Александер Хира тыж достав поздравну телеграму, подписану Держсекретарьом Ватикана кардиналом Агостино Казароли. Умер 26. мая 1983 на 87. року живота и 63. року душпастырской службы. Погребеный под стѣнами храма, котрый воздвигнув зо своима вѣрниками. 28. апрѣля 1989 Прокуратуров Закарпатской области регабилитованый.
Честь памяти
30 августа 1985 на его гробѣ освятили величественный надгробок з надписом по старославянскы, нѣмецкы и латинскы, приготовленый ним самым завчасу, котрый обсягуе найважнѣйше, подля его властной думкы: «†АЛЕКСАНДЕР ХИРА. Епископ. Папскый прелат. Ректор Ужгородской духовной семинарии...» Ему не дозволено было назвати ся католиком, та повѣв “Папскый прелат”, што еднозначно свѣдчить о католицком епископѣ, а найвецей хотѣв, обы го тямили як ректора Ужгородской духовной семинарии. В сучасности мощи епископа Александра Хиры ся покоять внутри храма св. Йосифа в Карагандѣ. Уже по зысканю Казахстаном независимости часть его мощи была перенесена вѣрниками до Мукачовской грекокатолицкой епархии. Суть в току приготовны роботы про беатификацию епископа Александра Хиры.
В Новосибирску в року 2011 отвореный Епархиалный центер имени епископа-сповѣдника Александра Хиры.
Референции
Катеґорія:Русиньскы єпіскопы Катеґорія:Грекокатолицкы епископы
Далмация
Далмация, Dalmacija — исторична земля на восточном березѣ Ядрану, днесь переважно входить до Хорватии. В сучасности не представлять административну ентиту, а складать ся зоз четырьох жуп: Задар (170.017 особ, главный город Задар), Шибеник-Книн (109.375 особ, главный город Шибеник), Сплѣт-Далмация (454.798 особ, главный город Сплѣт), Дубровник-Неретва (122.568 особ, главный город Дубровник), довъедна 856 758 особ.
Землепис
Далмация лежить меджи 44°45′ а 42°10′ сѣверной широкости, а меджи 14°45′ а 18°58′ восточной довгости. В историчной добѣ мала найвекшу розлогу 12 832 км2. Вытягнута вздовж берега на около 560 км, а найвекша ширина побережной смугы 74 км. До Далмации належать 20 векшых и около 100 меншых островох. Островы часто скалисты, проливы напоминають фйорды. Фауна и флора типовы про Середоморя.
История
В 1. ст. Далмация была римсков провинциов, выдѣленов з векшой провинции Иллирия. Назва Далмация походить од Далматох, иллирского племена. В 4-5. ст. по смерти цѣсаря Диоклетиана, котрый быв родаком з Далмации и привюг ю до найвекшого росцвѣту, Далмация зачала терпѣти напады Готох, Аланох и Гунох, наконець цѣла Иллирия стала ся добычов Готох. Од 6. ст. была Далмация под владов Византии. Зачинають ся ту приселяти племена южных славянох.
За 6-7 вв. цѣла Далмация была занята Хорватами и Сербами (на югу), лем морскы приставы зостали еще в руках Византии до 9 ст.
Мадярске кральовство зачало указовати интерес достати ся ку морю уже в конци 11 ст., а в зачатку 12. ст. краль Калман добыв Хорватию. Але о Далмацию не переставало суперѣня з Венециов.
В роках 1420-1797 Далмация, окрем Дубровника, была в руках Венеции, а внуторны землѣ в руках Османох. Подля миру в Кампо Формио (1797) Далмацию достала Австрия и мала ю до рока 1918 (выявши добу 1806-1814, коли Далмация была окупована Франциев ). По роспадѣ Австро-Мадярщины од року 1918 Далмация, окрем Задара, заятого з еще даколькыма островами Италией, припала Кральовству Сербох, Хорватов и Словенцьох (од року 1929 — Кральовство Югославия).
Референции
Катеґорія:Историчны области Мадярщины Катеґорія:Историчны области Хорватии Катеґорія:Историчны области Австрии
Я Русин был, єсмь, и буду
Я Русин был, єсмь, и буду є писня, котру написав Александер Духновіч в року 1851.
Текст писні
Я Русин был, єсмь, и буду, Я родился Русином, Честный мой род не забуду, Останусь єго сыном;
Русин был мой отец, мати, Русынская вся родина, Русины сестры, и браты И широка дружина;
Иван Сабадош
Ива́н (Васи́льович) Са́бадош, *12. мая 1944, Сокырниця, Мадярске кральовство — ученый, доктор филологичных наук, професор Ужгородской народной универзиты.
Я Русин был, єсмь, и буду
Текст писні
Великій мой род, и главный, Міру єсть современный, Духом и силою славный, Всїм народам пріємный.
Иван Сабадош
Биография
Родив ся в селянской родинѣ. Абсолвовав филологию на универзитѣ в Ужгородѣ (1969) и постдипломны штудии (ашпирантуру, 1969–1972). Быв директором универзитной научной библиотекы (1972–1977). В року 1974 обгаив ступень кандидата наук з дисертациев Лексика лісосплаву українських говорів району Карпат. Од року 1977 учить на катедрѣ украинского языка. В року 1986 зыскав ступень доктора наук з дисертациев Формування української ботанічної номенклатури.
Я Русин был, єсмь, и буду
Текст писні
Я свїт узрїл под Бескидом, Первый воздух русскій ссал, И кормился русским хлїбом, Русин мене колысал.
Крижівка
Крижівка є село на юговыходї Польска, котре было до акції Вісла лемківске.
Иван Сабадош
Научны роботы
Розвѣдуе проблемы диалектной, историчной лексикологии, етимологии, геолингвистикы, научной терминологии, лексикографии, меджиязыковых контактох, истории языкознательства, языка окремых писательох. Опубликовав понад 140 робот в краю и за границями (Россия, Бѣлорусь, Польща, Словакия, Югославия).
Я Русин был, єсмь, и буду
Текст писні
Коль первый раз отворил рот, Русскоє слово прорек, На аз-буцї первый мой пот З молодого чела тек.
Крижівка
Референції
Катеґорія:Лемківскы села в Польску
Иван Сабадош
Научны роботы
Автор диференциалного русинского словника свого родного села, котрый зоз своим обсягом 19,5 тысяч слов указав ся найвекшым подобного типа словником, што дотеперь выйшов у восточных славянох. При сьому автор зазначать, же тот словник «треба поважовати не як демонстрацию лексикы того конкретного населеного пункта, а як реализацию можности на примѣрѣ едного говора указати диалектну лексику, типову про даяку диалектну зону».
Референции
Катеґорія:Лингвисты Катеґорія:Русиньскы лінґвісты Катеґорія:Филологы Катеґорія:Лексикографы
Я Русин был, єсмь, и буду
Текст писні
Русским потом я питан был, Русским ищол расходом В широкій свїт; но не забыл С своим знатися родом.
И теперь, кто питает мя? Кто кормит, кто мя держит? Самое русское племя Мою годность содержит!
Прото тобї, роде мой, Кленуся живым Богом, За печальный пот и труд твой Повинуюся полгом.
И отдам ти колько могу, Прійми той щирый дарок, Прійми вот маленьку книгу, И сей писменный рядок;
Прочеє же не забуду Сердца моєго скруху Пожертвити; — я твой буду, Твоим другом и умру.
Конштанта Фарадея
Конштанта Фарадея (або число Фарадея) — физична конштанта, котра ся поуживать в електрохемичных рахунках. Названа на честь англицкого физика и хемика Майкла Фарадея.
Означѣня и величина
Фарадеева конштанта означать ся F и мѣрять ся в кулонах на мол. Актуална (2014) експериментално вызначена величина:
Референции
Катеґорія:Физикалны конштанты
Новы Замкы
Новы Замкы, Nové Zámky — мѣсто в окресѣ Новы Замкы Нѣтрянского края Словакии, администативный центер окресу.
Полога
Новы Замкы лежать на рѣцѣ Нѣтра в ей нижньом току в надморской вышцѣ 119 м н.м.. Суть оддалены о 100 км од Братиславы и 120 км од Будапешта.
История
По обсаджѣню векшой части Мадярского кральовства включно з Будином Османами вѣденска Военска рада в роках 1573–1580 дала выбудовати замок Novum Castellum на правом березѣ Нѣтры, на тот час найвекшый и наймоцнѣйшый. Османы шѣсть раз го неуспѣшно пробовали добыти. Замок мав форму шѣстьуголника, што пак стало ся ключовым символом герба мѣста, потверженого кральовсков гербовов листинов з року 1843. Наконець, Османы замок добыли и держали го понад 20 рокы (1663–1685). По их выгнаню замок в року 1691 достав права мѣста. В роках 1704–1708 обсадженый куруцами. Поступно около замка выростало передмѣстя, на котре в року 1733 были росширены мѣстскы права. Найвекшы спустошѣня мѣсто зажило в конци Другой свѣтовой войны од трьох бомбардовань англо-америцкыма воздушныма силами. Найтрагичнѣйше было третье, 14. марца 1945, за два тыжднѣ до ослободжѣня мѣста Червенов армадов (29.03.1945): на мѣсто звергли 700 бомб; зоз цѣлого числа 3 394 домох были знищены 2 023 (60%); загынули 4 000 обывателѣ, а далшы 6 000 зостали без стрѣхы над головов.
Референции
Катеґорія:Населены пункты Словакии Катеґорія:Населены пункты окресу Новы Замкы
Церьков Покровы Пресвятой Богородицї (Мироля)
Церьков Покровы Пресвятой Богородицї є деревяна ґрекокатолицька церьков в селї Мироля в окресї Свідник. Храм є народнов културнов памятков од року 1968.
Опис
Трипросторова деревяна церьков лемківского тіпу з року 1770 є поставлена на місцї старшого храму з кінце 17. стороча. В часї воєньскых операцій в другій світовій войнї в новембрї 1944 была пошкоджена і за рік знову реконштруована жытелями села. Днешня подоба сактралного обєкту выникла так, же ку оріґіналній наві і пресбітерію ся пізнїше добудовала гранолова вежа (якбы з ґотічным характером).
Де ареалу церькви ся входить через вступну капурку з вісембоков низков кужелёвов стрїшков, прикрытов шынделём. Над пресбітеріом є вальбова стрїха споєна з навов. Над навов є двоступнёва шіндлёва стрїха. На гребенях тырчать вісембокы маковічкы, шындлёвы конштрукції з ціліндровыма надставцями, носячіма вежочкы, в тварї грушкы (закругленый конус) з желїзныма крестами.
У вступній части церькви в підвежу (бабінцї), ся находять артефакты як наприклад:  пару дорогоцінных книжок з добовыма записами в азбуцї, плащеніця (шырша смуга з полотна) - образ Хріста в гробі (была обявлена при реконштрукції олтаря) і тыж робота місцёвых майстрів, ручно кованы гвоздикы.
В інтерьєрї є іконостас з штирирядовов архітектуров з добы будованя церькви, в котрім суть выразны сыты фарбы. Іконы суть розверствены до штирёх шорів над собов. Першый ряд, головный є зачлененый міджі царьскы і дяковскы ворота і обсягує іконы св. єпіскопа Миколая, Богородицї Годеґетрії, ікона Ісуса Хріста (Пантократора - вседержителя, є зображеный лем верьхнёв частёв тїла, в лївій руцї тримать отвореный евангеліярь, правов руков благословить) і ікону Покровы Пресвятой Богородицї. В другім рядї суть іконы головных церьковных свят в серединї з іконов Послїднёй вечерї. В третїм рядї суть іконы вшыткых апостолів, в котрім є централнов ікона Пантократора, божзького пановника з куртов бородков і довгыма волосями. Ісус Хрістос є зображеный фронтално в цалій поставі, в пурпуровім облечіню опарадженый синїм пантликом. Пантлик сімволізує доброго пастыря, котрый приносить страчену вівцю на плечах назад до свого кошара, міджі певных і послухняных вірників. Голову му обколесує мандорла (авреола). Правов руков благословить, і в лївій тримать синє ябко. Четвертый ряд є составеный з дванадцять медайлонів у шестёх надставцёх. Верьх іконостасу закінченый табліцёвов іконов Роспятя. Коло хреста є Богородиця і святый евангеліста Ян.
Екстерны одказы
Покровы Пресвятой Богородицї (Мироля)
Кунькова
Кунькова є село на юговыходї Польска, котре было до акції Вісла лемківске.
Референції
Катеґорія:Лемківскы села в Польску
Куляшне
Куляшне є село на юговыходї Польска, котре было до акції Вісла лемківске.
Референції
Катеґорія:Лемківскы села в Польску
Фарад
Фарад (куртанка F, стара назва: фарада) — единка мѣры електричной поемности (капациты) в меджинародной системѣ мѣр SI. Назву достала на честь англицкого физика и хемика Майкла Фарадея.
Една амперсекунда одповѣдать едному кулону, зато мож еще и так повѣсти, же електричный кондензатор мать поемность 1 фарад, кедь ся под напятьом 1 волта набие на еден кулон. . Фарад е односно велика поемность, и в бѣжной практицѣ ся поемность кондензаторох мѣнять од пикофарадох (pF) до микрофарадох (μF).
Единку фарад мож еще иншак описати такыма формулами: .
де A=ампер, V=волт, C=кулон, J=джовль, m=метер, N=нютон, s=секунда, W=ватт, kg=килограм, Ω=ом, H=генри.
Жерела
Катеґорія:Физикалны единкы Катеґорія:Система SI
Ліско
Лісько є село на юговыходї Польска, котре было до акції Вісла лемківске.
Референції
Катеґорія:Лемківскы села в Польску
Централна Руська Народна Рада
Централна Руська Народна Рада (Центральна Руська Народна Рада) — политична организация подкарпатскых Русинох (Пряшов – Ужгород – Хуст), створена про легитимне рѣшѣня повоенного штатного зряджѣня Подкарпатской Руси по Первой свѣтовой войнѣ.
Створѣня представницкого органа
28. октобра 1918 Америцка народна рада Угро-Русинох од имени подкарпатскых Русинох подписала з чехословацкым емигрантскым политиком, будучым президентом Т. Г. Масариком договор о прилучѣню русинскых земель ку будучой Чехословакии. Тот договор але потребовав схвалѣня официалныма сповномочненыма представителями Подкарпатской Руси. Такым представительом наконець стала ся Централна Руська Народна Рада.
Як свѣдчить рапорт чехословацкого амбасадора в Будапештѣ Милана Годжѣ з дня 19. децембра 1918, первым такым органом выступила Свалявска русинска рада, од котрой делегация 22 Русинох на челѣ з Михайлом Комарницкым подала му писомный меморандум, котрым жадала прилучѣня  Подкарпатской Руси «з географичных и економичных причин найлѣпше ку Чехословакии». Хоть в меморандѣ говорила од имени Русинох Унга, Берега, Угочѣ и Марамороша, такого мандата не мала. 1. януара 1919 Годжа стрѣчав ся и зоз секретарьом промадярской Ужгородской народной рады А. Волошином. Волошин на словах просив о прилучѣня ку Чехословакии, але писомно тото не хотѣв подати, до того часу, покы чехословацке войско не окупуе Ужгород (рапорт Годжѣ з дня 3. януара 1919).
Централна Руська Народна Рада (ЦРНР) была створена в Ужгородѣ 8. мая 1919 злучѣньом трьох найавторитетнѣйшых подкарпатскых народных рад: Пряшовской, Ужгородской и Хустской. Окрем делегованых членох рад з мандатом, подля дакотрых свѣдчѣнь было до 1200 участных, котры подтримали рѣшѣня о прилучѣню ку Чехословакии, хоть документалного подтверджѣня тому не е. В тот истый день в Парижу Рада министрох загранича рѣшала вопрос о Подкарпатськой Руси и таксамо подтримала без сомнѣву чехословацкый вариант. В Парижу Годжа оперовав меморандумом Комарницкого, понеже Волошина поважовав за опортуниста. Засѣдала ЦРНР в будинку жупаната, од америцкых Русинох взяв слово и Г. Жаткович.
Роздвоѣня организации
Хоть главне рѣшѣня было приняте уже 8. мая, новостворена рада засѣдала до 16. мая 1919. Дебатовали о статусѣ Подкарпатской Руси и границях. На дакотры посты, котры мали быти по плану Прагы, не могли никого выбрати, а тоты, што посты не достали, стали ся загорѣлыма противниками официалной политикы и критиками влады. В лѣтѣ 1919 ЦРНР збирала ся еще даколько разы, але внуторны конфликты не удало ся перемочи. В резултатѣ на зъѣздѣ 8. октобра 1919 организация роздѣлила ся на двѣ секции, русофилску и украинофилску, котры фунговали поокреме. Украинофилы аж змѣнили назву своей секции и своих противникох прозывали московитами, чужыма агитаторами и болшевиками. Лем в августѣ 1936 настало примирѣня, коли зачали роботу над новым проектом автономии края (принятый 21. новембра 1936).
Заник ЦРНР
Обѣ фракции, котры фунговали поокреме, еще раз ся злучили, коли ся зачала криза чехословацкой штатности (29. май 1938) в интересѣ веджѣня догварянь з Прагов о автономии Подкарпатской Руси и ей владѣ. Догваряня ся закончили успѣхом лем по Мниховѣ (11. новембер 1938), а зоз тым организация практично вычерпала свою функцию. Функции украинской секции перебрало Украинске националне объеднаня (УНО). Функции русофилской секции продовжила Центральная Русская Народная Рада (ЦРНР, Хуст).
Референции
Катеґорія:История Подкарпатской Руси Катеґорія:Организации в Чехословакии
Гукливый
Гукливый,  Гукливий — село в бывшом Воловецком районѣ (од 2020 Мукачовскый) Закарпатской области.
Полога
Село лежить меджи Вододѣлным хребтом и Боржавскыма полонинами, на желѣзничной усѣку Лавочне – Мукачово, о 6 км на сѣвер од мѣстечка Воловець.
Гукливська сільська рада 89140, Закарпатська обл., Воловецький р-н, с.Гукливий, 200
История
О заложѣню села говорить Гукливскый лѣтопис — додаток ку стародавной сельськой матрицѣ, што обсягуе записы од XVII. по XIX. стороча. Село заселяло ся од року 1588.
В року 1889 три осады — Гуклива, Таламаш и Веретечов — споили ся въедно под назвов Zúgó (Гукливый), подля етимолога Ж. Шебештьена, тота назва походить од водопада. В року 1910 в селѣ были 1604 обывателѣ, з них 1209 Русины, 346 Нѣмцѣ, 39 Мадяре. Подля вѣры 1236 грекокатоликы, 351 израелиты, 17 римокатоликы.